**TRAKŲ R. PALUKNIO LONGINO KOMOLOVSKIO GIMNAZIJOS**

**KIEMSARGIO PAREIGYBĖS APRAŠYMAS**

1. **BENDROSIOS NUOSTATOS**

1. Trakų r. Paluknio Longino Komolovskio gimnazijos kiemsargio pareigybė reikalinga Paluknio Longino Komolovskio gimnazijos (toliau - Gimnazijos) nuostatuose ir šiame pareigybės aprašyme numatytai veiklai vykdyti.

2. Kiemsargį skiria pareigoms ir atleidžia iš pareigų, nustato jo mėnesinį atlyginimą,

sudaro rašytinę darbo sutartį mokyklos direktorius.

3. Kiemsargio budėtojo pareigybės aprašymas reglamentuoja jo darbinę veiklą, teises,

pareigas ir atsakomybę.

4. Kiemsargis privalo vadovautis gimnazijos nuostatais, gimnazijos direktoriaus

įsakymais, gimnazijos darbo tvarkos taisyklėmis, darbuotojų saugos ir sveikatos instrukcijomis,

gimnazijos bendruomenės etikos kodeksu, šiuo pareigybės aprašymu.

1. **KIEMSARGIO PAREIGOS**

5. Kiemsargis privalo :

5.1. laikytis nustatyto darbo ir poilsio laiko reikalavimų;

5.2. dirbti tik tą darbą kurį paveda ūkvedys;

5.3. prieš pradedant darbą, apeiti teritoriją ir įsitikinti ar visi šuliniai uždengti dangčiais, ar nėra nutrauktų oro elektros linijų laidų. Jeigu aptikta pažeidimų, tą vietą aptverti ir pranešti pavaduotojui ūkio reikalams;

5.4. visus pastebėtus trūkumus pagal galimybę pašalinti, informuojant apie tai

ūkvedį;

5.5. palaikyti tvarką ir švarą valomoje teritorijoje;

5.6. nušluoti šaligatvius, gimnazijos išorėje esančius laiptus, esančias žaidimų

aikšteles, takus;

5.7. žiemos metu nukasti sniegą nuo šaligatvių ir takų, išorinių gimnazijos laiptų, esant slidiems laiptams bei takams, juos pabarstyti smėliu ar žvyru, susidarius ant stogų varvekliams juos nudaužyti,

5.8. kitais metų laikais privalo prižiūrėti valomoje teritorijoje esančius želdinius:

5.9. sodinti medelius ir gėles, reikalui esant juos laistyti;

5.10. prižiūrėti gėlynus, pjauti žolę gimnazijos teritorijoje

5.11 pjaunant žolę elektrine arba motorine žoliapjove, vykdyti darbų saugos ir

sveikatos reikalavimus, nupjautą žolę krauti į nurodytą vietą;

5.12. susidarius sudėtingai situacijai (dėl sveikatos pablogėjimo, techninių priemonių

gedimo, dėl stichinių gamtos reiškinių ir kt.), dėl kurios gali įvykti avarija, nedelsiant pranešti

ūkvedžiui. Iki tyrimo pradžios išsaugoti įvykio vietą tokią, kokia ji buvo nelaimingo atsitikimo metu, jei tai nekelia pavojaus žmonių gyvybei ir sveikatai.

5.13. kilus gaisrui, informuoti gimnazijos vadovus apie gaisrą ir iškviesti ugniagesius,

pradėti gaisrą gesinti turimomis priemonėmis. Kilus pavojui sveikatai ir gyvybei, išeiti iš

pavojingos zonos

5.14. baigus darbą, šiukšles sudėti į dėžes ir į tam tikslui skirtas vietas, apžiūrėti

priskirtą teritoriją, ar nepalikta įrankių, patikrinti, ar neliko gaisrą galinčių sukelti medžiagų,

sudėti įrankius, darbo rūbus ir apsaugines priemones į tam skirtą vietą.

5.15. jeigu buvo deginami lapai ir kitos nekenksmingos atliekos, draudžiama palikti

nebaigusius degti ar rusenančius.

6. Kiemsargiui draudžiama:

6.l. dirbti žoliapjove su apgadintomis apsaugomis arba be jų, su pažeista elektros

instaliacija, lyjant;

6.2.valomoje teritorijoje deginti žolę, kitas šiukšles;

6.3. dirbti netvarkingais įrankiais;

6.4. palikti įrankius, krauti sniegą važiuojamoje kelio dalyje;

6.5. palikti atidengtus kanalizacijos ar vandentiekio šulinius;

6.6. sušluoti šiukšles po medžiais, ant gazonų ir gėlynų, į vandens surinkimo ir kitus

požeminius įrenginius;

6.7. leisti naudotis žoliapjove pašaliniams asmenims;

6.8. remontuoti pačiam elektrinį ar motorinį įrenginį;

6.9. dirbti įrankiais, kurie gadina šaligatvių ir gatvių asfaltbetonio ir betono dangą;

7. Nedelsiant informuoti gimnazijos ūkvedį apie situaciją tvarkomoje teritorijoje,

kuri jo įsitikinimu, gali kelti pavojų darbuotojų ir mokinių saugai ir sveikatai (nutrūkę elektros

laidai, nuvirtę medžiai ar palūžusios jų šakos, atviri kanalizacijos ,vandentiekio ar kitokie

šuliniai, susidarę ant stogų ledo varvekliai ir kt.);

8. Esant reikalui atlikti kitus darbus, nurodytus direktoriaus, neviršijant nustatyto darbo laiko.

**III. KIEMSARGIO TEISĖS**

9.Kiemsargis turi teisę:

9.1. reikalauti, kad gimnazijos direktorius užtikrintų darbuotojo saugą ir sveikatą,

aprūpintų įrankiais, jeigu tai priklauso pagal reikalavimus.

9.2. atsisakyti dirbti, jeigu yra pavojus darbuotojo saugai ir sveikatai.

9.3. reikalauti saugių ir sveikų darbo sąlygų;

9.4. neatlikti darbų, kurie prieštarauja darbuotojų saugos ir sveikatos, priešgaisrinės

saugos, elektrosaugos reikalavimams, prieš tai pranešus gimnazijos ūkvedžiui;

9.5. pateikti gimnazijos administracijai pastabas ir pasiūlymus darbo sąlygoms pagerinti;

9.6. dalyvauti gimnazijos susirinkimuose bei reikšti savo nuomonę.

1. **KIEMSARGIOATSAKOMYBĖ**

10. Kiemsargis atsako už:

10.1. priskirtos teritorijos tvarką ir švarą,

10.2. priskirto inventoriaus saugojimą, teisingą eksploataciją,

10.3. želdinių ir augalų priežiūrą,

10.4. materialinių vertybių trūkumą, atsiradusį dėl jo kaltės.

11. Už savo pareigų netinkamą vykdymą kiemsargis atsako Lietuvos Respublikos įstatymų nustatyta tvarka.

Susipažinau: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_